Ντιέγο Λεόν

Ο Ντιέγο Λεόν είναι Ισπανός ποδοσφαιριστής, ο οποίος αγωνίζεται στη Νέα Σαλαμίνα στη θέση του μέσου.

 Ποδοσφαιρική καριέρα 
Ο Ντιέγο Λεόν ξεκίνησε την καριέρα του από τις ακαδημίες της Ρεάλ Μαδρίτης. Αγωνίστηκε στη Ρεάλ Μαδρίτης Β. Την περίοδο 2005-06 του δόθηκε αριθμός στην πρώτη ομάδα της Ρεάλ Μαδρίτης, αλλά τον Ιανουάριο του 2005 παραχωρήθηκε (αρχικά ως δανεικός) στη γερμανική Αρμίνια Μπίλεφελντ, προτού προλάβει να κάνει το ντεπούτο του με τη Ρεάλ Μαδρίτης. Παρέμεινε στην Αρμίνια μέχρι το τέλος της σεζόν, εντυπωσιάζοντας αρκετά ώστε να τον αποκτήσει η ελβετική Γκρασχόπερς Ζυρίχης.

Στις 21 Δεκεμβρίου 2007, ανακοινώθηκε ότι υπέγραψε προσύμφωνο συνεργασίας με την αγγλική Μπάρνσλεϊ ΦΚ. Η ομάδα ήλπιζε η μεταγραφή να επισημοποιηθεί άμεσα, ώστε ο ποδοσφαιριστής να προλάβει το παιχνίδι για το Κύπελλο Αγγλίας με αντίπαλο την Μπλάκπουλ ΦΚ στις 5 Ιανουαρίου 2008, αλλά τελικά η επισημοποίηση έγινε στις 9 Ιανουαρίου με τον ποδοσφαιριστή να κάνει το ντεμπούτο του το ίδιο βράδυ, αγωνιζόμενος με την αναπληρωματική ομάδα σε ένα αγώνα με αντίπαλο τη Σέφιλντ Γιουνάιτεντ.

Ο Λεόν είχε πολύ καλές αποδόσεις με αποτέλεσμα να κερδίσει το βραβείο Man of the match στο αγώνα με αντίπαλο την Κόλτσεστερ Γιουνάιτεντ στις 29 Ιανουαρίου 2008. Είχε επίσης σημαντικό ρόλο στη νίκη της Μπάρνσλεϊ επί της Γουότφορντ ΦΚ στις 9 Απριλίου, έχοντας ανάμειξη και στα τρία γκολ της ομάδας του.

Στο επόμενο παιχνίδι με αντίπαλο την Πρέστον Νορθ Εντ σκόραρε ένα σημαντικό γκολ με ελεύθερο λάκτισμα από απόσταση 32 μέτρων, στη νίκη της ομάδας του με 2-1, σε ένα παιχνίδι επιβίωσης για την ομάδα του ώστε να παραμείνει στη Φούτμπολ Λιγκ Τσάμπιονσιπ. Το Μάιο του 2009 επέστρεψε στην Ισπανία και συμφώνησ με την Ούνιον Ντεπορτίβα Λας Πάλμας, η οποία αγωνιζόταν στη Σεγούντα Ντιβιζιόν. Το Δεκέμβριο του 2010 μετακινήθηκε στη Γερμανία και στην ΣΦ Βάκερ Μπουργκχάουζεν. Τον Ιούνιο του 2011, μετά από μια αποτυχημένη προσπάθεια να ενταχθεί στη Χάιντουκ Σπλιτ, εντάχθηκε στην κυπριακή Νέα Σαλαμίνα Αμμοχώστου, βοηθώντας σημαντικά την ομάδα του να παραμείνει στην Α΄ κατηγορία, όντας ο καλύτερος ποδοσφαιριστής της σεζόν για την ομάδα του. Το καλοκαίρι του 2012, μετακινήθηκε στην ελληνική ομάδα Α.Ο. Κέρκυρα αγωνιζόμενος στη Σούπερ Λίγκα. Τον Ιούλιο του 2013 επέστρεψε στη Νέα Σαλαμίνα, προκαλώντας ενθουσιασμό στους οπαδούς της ομάδας.Νέα Σαλαμίνα: Λατρεία για Ντιέγκο ΛεόνΣαλαμίνα: Ενθουσιασμός για Λεόν!Τρέλα και παροξυσμός στην άφιξη ΛεόνΟ Λεόν αυξάνει τον ενθουσιασμό!

 Εθνική ομάδα 
Ο Ντιέγο Λεόν έχει συμμετοχή στην Εθνική Ισπανίας U16 και Εθνική Ισπανίας U17. Με την Εθνική Ισπανίας U16 κατέκτησε το Ευρωπαϊκό πρωτάθλημα ποδοσφαίρου Παίδων το 2001.Στα κυανέρυθρα ο… ταυρομάχος Λεόν!

 Τίτλοι 
Ισπανία U16
 Ευρωπαϊκό πρωτάθλημα ποδοσφαίρου Παίδων: 2001

 Παραπομπές 

 Εξωτερικοί σύνδεσμοι 
 Προφίλ στο BDFutbol
 Προφίλ στο Futbolme 

 Προφίλ στην ιστοσελίδα της Μπάρνσλεϊ ΦΚ


 Προφίλ στο Transfermarkt


Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Μπάρνσλεϊ ΦΚ
Κατηγορία:Ποδοσφαιριστές ΣΦ Βάκερ Μπουργκχάουζεν
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΟΝ Λας Πάλμας